Document ID: 31992R1333

ΚΑΝΟΝΙΣΜΟΣ (ΕΟΚ) αριθ. 1333/92 ΤΟΥ ΣΥΜΒΟΥΛΙΟΥ της 18ης Μαΐου 1992 για το καθεστώς της ελάχιστης τιμής κατά την εισαγωγή για ορισμένα κόκκινα φρούτα, καταγωγής Ουγγαρίας, Πολωνίας και Τσεχοσλοβακίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι οι συμφωνίες συνδέσεως μεταξύ της Ευρωπαϊκής Οικονομικής Κοινότητας, αφενός, και της Δημοκρατίας της Ουγγαρίας, της Δημοκρατίας της Πολωνίας και της Τσεχικής και Σλοβακικής Ομοσπονδιακής Δημοκρατίας, αφετέρου, υπεγράφησαν στις 16 Δεκεμβρίου 1991- ότι, αναμένοντας την έναρξη ισχύος των συμφωνιών αυτών, η Κοινότητα συνήψε με τις χώρες αυτές ενδιάμεσες συμφωνίες για το εμπόριο και εμπορικά θέματα-
ότι οι ενδιάμεσες συμφωνίες προβλέπουν τον καθορισμό ελάχιστης τιμής κατά την εισαγωγή για ορισμένα κόκκινα φρούτα, καταγωγής Ουγγαρίας, Πολωνίας και Τσεχοσλοβακίας- ότι οι τιμές αυτές καθορίζονται για κάθε περίοδο εμπορίας των προϊόντων, λαμβάνοντας υπόψη την εξέλιξη των τιμών των κοινοτικών και των εισαγόμενων προϊόντων, των εισαγομένων ποσοτήτων, της ανάπτυξης της κοινοτικής αγοράς στον τομέα αυτό και του ύψους των δασμών- ότι πρέπει επιπλέον να προβλεφθεί η δυνατότητα εισαγωγής των αναγκαίων μέτρων σε περίπτωση που δεν τηρούνται οι ελάχιστες τιμές που καθορίζονται με αυτόν τον τρόπο-
ότι τα μέτρα που προβλέπονται στον παρόντα κανονισμό, λόγω του επείγοντος χαρακτήρα τους, πρέπει να εφαρμόζονται από την επόμενη ημέρα της δημοσίευσής τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα προϊόντα που απαριθμούνται στο παράρτημα, καταγωγής Ουγγαρίας, Πολωνίας και Τσεχοσλοβακίας, οι ελάχιστες τιμές κατά την εισαγωγή καθορίζονται, για κάθε περίοδο εμπορίας, λαμβάνοντας υπόψη:
- τις τιμές των κοινοτικών προϊόντων και των εισαγομένων προϊόντων από τις χώρες αυτές κατά τα προηγούμενα έτη,
- την εξέλιξη των ποσοτήτων που εισήχθησαν κατά το προηγούμενο έτος από εκείνο για το οποίο καθορίζονται οι τιμές,
- τη γενική ανάπτυξη της κοινοτικής αγοράς στον τομέα αυτό,
- το ύψος των δασμών.
Άρθρο 2
Σε περίπτωση μη τήρησης των ελάχιστων τιμών που αναφέρονται στο άρθρο 1, η Επιτροπή αποφασίζει τα αναγκαία μέτρα για να εξασφαλίσει την τήρηση ελάχιστης τιμής κατά την εισαγωγή για κάθε εισαγόμενη παρτίδα και την είσπραξη εξισωτικών εισφορών.
Άρθρο 3
Οι λεπτομέρειες εφαρμογής του παρόντος κανονισμού καθώς και οι ελάχιστες τιμές κατά την εισαγωγή καθορίζονται με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 (1) και στο άρθρο 22 του κανονισμού (ΕΟΚ) αριθ. 426/86 (2).
Άρθρο 4
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαΐου 1992.

Labels: 2
18
17